בריחה (סרט)

בריחה (באנגלית: The Outrun) הוא סרט דרמה משנת 2024 בבימויה של נורה פינגשייט שגם השתתפה בכתיבת התסריט, המבוסס על ספר באותו השם משנת 2016. הסרט הוא קופרודוקציה בין הממלכה המאוחדת לגרמניה, מככבת בו סרשה רונאן שגם משמשת כמפיקה, ולצידה פאפה אסיידו, נביל אלואהבי, איזוקה הויל, לורן לייל, ססקיה ריבס וסטיבן דיליין.

הסרט הוקרן בבכורה עולמית בפסטיבל סאנדנס ב-19 בינואר 2024, ועלה לאקרנים בבריטניה ב-27 בספטמבר 2024. בגרמניה עתיד הסרט לעלות ב-7 בנובמבר.

תקציר העלילה
רונה (סרשה רונאן) שהשתחררה זה עתה ממוסד גמילה, מגיעה לאיי אורקני שבצפון סקוטלנד אחרי עשור בלונדון. העבר מאיים להציף אותה, אך בהדרגה היא יוצרת קשר אמיתי ועמוק עם עולם הטבע.

צוות השחקנים הראשי
 סרשה רונאן – רונה
 פאפה אסיידו – דיינין
 נביל אלואהבי – סמיר
 איזוקה הויל
 לורן לייל - ג'ולי
 ססקיה ריבס - אני
 סטיבן דיליין - אנדרו

הפקה
בינואר 2022 פורסם כי נורה פינגשייט תביים עיבוד קולנועי לספר הזכרונות של הסופרת איימי ליפטרוט "The Outrun" על פי תסריט אותו תכתוב יחד עם הסופרת, וכי סרשה רונאן תככב בתפקיד הראשי. צילומי הסרט החלו באוגוסט 2022 באורקני.

ביקורות 
באתר Rotten Tomatoes הסרט קיבל 82 אחוזי טריות המבוססים על 120 ביקורות, עם דירוג ממוצע של 7.4/10. באתר Metacritic עומד הסרט על ציון ממוצע משוקלל של 73 המבוסס על 37 מבקרים, נתון המצביע על ביקורות 'חיוביות בדרך כלל'.

 פרסים ומועמדויות 
פרסתאריךקטגוריהעבורתוצאהמקורפרס גות'הם2 בדצמבר 2024ההופעה הראשית הטובה ביותרסרשה רונאןפרס הקולנוע הבריטי העצמאי8 בדצמבר 2024הסרט העצמאי הבריטי הטוב ביותר"בריחה"הבמאי הטוב ביותרנורה פינגשיידטההופעה הראשית הטובה ביותרסרשה רונאןהתסריט הטוב ביותרנורה פינגשיידט ואיימי ליפטרוטהצילום הטוב ביותריונוס רוי אימרהעריכה הטובה ביותרסטיבן בצ'ינגרהאיפור ועיצוב השיער הטובים ביותרקט מורגןהמוזיקה המקורית הטובה ביותרג'ון גרטלר ויאן מיזרהסאונד הטוב ביותרדומיניק ליובה, אוסקר שטיביץ, ג'ונתן שור וגרגור בונזהפרס סטלייט26 בינואר 2025השחקנית הטובה ביותר בסרט קולנוע - דרמהסרשה רונאן

קישורים חיצוניים



הערות שוליים

קטגוריה:סרטי 2024
קטגוריה:סרטי דרמה